Nyt oikeudessa käsiteltävä somekirjoitus tehtiin viime vuoden lokakuun lopussa. Jo poistetussa kirjoituksessa väitettiin muun muassa, että teuraaksi tuotavia sikoja läiskittiin ajolevyllä.

Nyt oikeudessa käsiteltävä somekirjoitus tehtiin viime vuoden lokakuun lopussa. Jo poistetussa kirjoituksessa väitettiin muun muassa, että teuraaksi tuotavia sikoja läiskittiin ajolevyllä. HKScan

Forssalaisnainen vastaa tänään Kanta-Hämeen käräjäoikeudessa syytteeseen törkeästä kunnianloukkauksesta. Oikeus käsittelee asian laajennetussa kokoonpanossa, jossa on läsnä kaksi käräjätuomaria ja notaari.

Nainen kirjoitti vajaa vuosi sitten Facebookiin väitteitä teurassikojen kovakouraisesta kohtelusta kuorman purkutilanteessa Forssassa HKScanin laitoksella. Julkinen päivitys levisi laajasti ja aiheesta kirjoitettiin myös eri medioissa.

Päivityksen yhteydessä julkaistussa valokuvassa teuraskuljetusajoneuvosta oli näkyvissä ja tunnistettavissa kuljetusliikkeen nimi. Tapauksen asianomistajina ovat kuljetusliike ja sen yrittäjä.

Yhtiön omat asiantuntijat ja Eviran Forssan yksikön johtava tarkastuseläinlääkäri kävivät läpi purkutilanteen videonauhoituksen. Myös Hämeen poliisi selvitti asiaa, mutta näyttöä eläinten kaltoinkohtelusta ei saatu.

Selvitimme Forssan eilisiä tapahtumia. Kuljetusyrittäjä, työntekijämme ja valvova eläinlääkäri vahvistavat, että sikojen vastaanotto sujui täysin säännösten ja hyvien käsittelytapojen mukaisesti. Katso ote kyseisestä tilanteesta ja lue lisää: https://t.co/MIwrLGGTUt pic.twitter.com/idSCr2Up37 — HKScanFinland (@HKScanFinland) 31. lokakuuta 2018

Esitutkinta kunnianloukkauksesta alkoi naisesta tehdyn rikosilmoituksen perusteella. Syyttäjä vaatii naiselle tuntuvaa sakkorangaistusta.